གཉིས་པ།བོད་ནང་གི་སློབ་ཆུང་དང་སློབ་འབྲིང་།མཐོ་སློབ་ཁག་གི་བོད་རིགས་སློབ་མ་དང་དགེ་རྒན་སྙིང་སྟོབས་ཅན་ཚོའི་ཆེད་དུ་ཡིན།མི་ལོ་མང་བོར་བོད་ཀྱི་ས་ཁུལ་གང་ས་ནས་སློབ་མ་ཚོའི་ལག་ཏུ་འཕྲེད་དར་འཕྱར་ཏེ་སྐད་ཡིག་གི་བདག་དབང་ཕྱིར་སྤྲོད་དང་།བོད་ཡིག་བཀོལ་སྤྱོད་ཀྱི་རང་དབང་དང་འདྲ་མཉམ་དགོས་ཞེས་མེ་མདའི་ཁ་ནས་རང་ཉིད་ཀྱི་ཚེ་སྲོག་གཏའ་མར་བཞག་ནས་དཀའ་ལས་བརྒྱབ་ཡོད།ཁྱེད་ཚོས་ཀྱང་མཐོང་ལོས་ཡོད།སློབ་མ་རྒན་གཞོན་མང་པོ་ཁྲིམས་ལ་སྦྱར།བཙོན་ལ་བཅུགས།རང་ཤི་རྒྱག་དགོས་བྱུང་།དགེ་རྒན་གང་མང་རྒྱང་ཕུད་བཏང་བ་སོགས་བྱས་ནའང་།ད་ལྟ།ད་དུང་ཁོ་ཚོས་བློས་གཏོང་བྱེད་ཀྱི་མེད་པ་ནི་མ་ཡིན་མོད།